Milloin maksetaan lomakorvaus ja miten se eroaa lomapalkasta?

Lomakorvauksella tarkoitetaan yleensä lomapalkan sijasta maksettavaa korvausta. Se maksetaan niiden ansaittujen vuosilomapäivien osalta, joita ei voida pitää varsinaisena lomana (esimerkiksi työsuhteen päättymisen yhteydessä).

KVTES:ssä lomakorvaus lasketaan seuraavasti:
Bruttokuukausipalkka jaetaan luvulla 20,83 ja kerrotaan korvattavien lomapäivien määrällä.

Lomakorvauksella voidaan tarkoittaa myös toisenlaista korvausta. Tällöin se maksetaan vuosiloman sijasta työntekijöille, jotka ovat työssä lyhyen ajan (eivätkä he ansaitse tänä aikana lainkaan vuosilomaa). Perusteet ko. tilanteeseen löytyvät työehtosopimuksista.